Diari Oficial de la Generalitat Valenciana


Sumari del DOGV 6151, del 24-11-2009 (2009/13994)

RESOLUCIÓ de 5 d'octubre de 2009, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Acusmatic, Ingeniería Acústica y Telecomunicaciones, SL.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6151

Data del DOGV
:   24-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13206


Data del document
:   05-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * qualitat del medi ambient
    * registre de documents
    * empresa privada
    * política de medi ambient

RESOLUCIÓ de 5 d'octubre de 2009, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Acusmatic, Ingeniería Acústica y Telecomunicaciones, SL. [2009/13329]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, presentada per Joaquim Sancho Valls, en representació de l'entitat Acusmatic, Ingeniería Acústica y Telecomunicaciones, SL, amb CIF B-43728096 i domicili social a l'avinguda Constitució, 13, 43898 Alcanar (Tarragona), s'emet aquesta resolució, de conformitat amb els següents  
Antecedents de fet  
Primer. L'entitat Acusmatic, Ingeniería Acústica y Telecomunicaciones, SL sol·licita en data 19 d'agost de 2009 la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana, per a l'oficina comercial ubicada al carrer Botiguers, 3 of. 1-j, edifici Onofre (Parc Empresarial Tàctica), 46600 Paterna (València), per a la secció 2, nivell 2 contaminació acústica.  
Segon. Amb dates 19 d'agost i 29 de setembre de 2009 l'esmentada empresa aporta la documentació acreditativa que justifica la inscripció en el Registre per a l'esmentada secció.  
Fonaments de dret  
Primer. L'Estatut d'autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana, en l'article 50.6, les competències de desplegament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3r de l'esmentat estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. En l'àmbit de la Comunitat Valenciana, mitjançant el Decret 12/2009, de 27 d'agost, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes les funcions de tramitació de qualsevol procediment d'interés que li siga encomanat per la Direcció General.  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica, en l'article 7, el procediment de tramitació i resolució de les sol·licituds d'inscripció en l'esmentat registre.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat Acusmatic, Ingeniería Acústica y Telecomunicaciones, SL, amb oficina comercial a la Comunitat Valenciana ubicada al carrer Botiguers, 3 of. 1-j edifici Onofre (Parc Empresarial Tàctica), 46220 Paterna (València), amb el següent número d'inscripció en l'esmentat registre:  
- Número d'inscripció: 74/Ecmca  
Segon  
L'entitat Acusmatic, Ingeniería Acústica y Telecomunicaciones, SL queda inscrita en els següents camps d'actuació, d'acord amb l'abast de l'acreditació presentada, que a continuació es detalla:  
Camps d'actuació:  
Secció 2 Contaminació acústica  
Nivell 2: Laboratori d'assaig  
Acreditació Enac núm. 733/LE1420  
Soroll ambiental:  
Mesura del nivell de pressió sonora  
Edificis i elements constructius:  
Mesura de l'aïllament acústic al soroll aeri entre locals  
Mesura de l'aïllament acústic de façana (mètode global de l'altaveu)  
Mesura de l'aïllament acústic de sòls al soroll d'impactes  
Tercer  
La inscripció en el Registre únicament habilitarà Acusmatic, Ingeniería Acústica y Telecomunicaciones, SL en les condicions i temps establit en els annexos tècnics de les acreditacions o autoritzacions que han servit de base per a la inscripció.   
Aquesta inscripció es mantindrà mentre continue vigent la corresponent autorització o acreditació de solvència tècnica que va possibilitar la inscripció de l'entitat en aquest. A l'efecte Acusmatic, Enginyeria Acústica i Telecomunicacions SL. ha de presentar en la Direcció General per al Canvi Climàtic, cada 5 anys, l'autorització o acreditació en vigor de la solvència tècnica atorgada per l'òrgan competent.   
Quart  
Així mateix, a l'efecte de mantenir actualitzats les dades del registre, Acusmatic, Ingeniería Acústica y Telecomunicaciones, SL està obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'art. 12 del Decret 229/2004.   
Cinqué  
Són causes de cancel·lació de la inscripció en el Registre les establides en l'article 13 del Decret 229/2004.  
En tot allò no indicat en aquesta resolució caldrà ajustar-se al que estableix el Decret 229/2004.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 5 d'octubre de 2009.- El director general per al Canvi Climàtic: Jorge Lamparero Lázaro.